**Prevádzkový poriadok detského ihriska**

V súlade so zákonom NR SR č. 355/2007 Z.z. o ochrane, podpore a rozvoji verejného zdravia a zmene a doplnení niektorých zákonov v znení neskorších predpisov, s vyhláškou MZ SR č. 527/2007 Z.z. o podrobnostiach o požiadavkách na zariadenie pre deti a mládež, vydávam prevádzkový poriadok detského ihriska.

**Článok 1**

**Predmet úpravy**

„Prevádzkový poriadok detského ihriska“ v areáli Základnej školy , Školská 212/19, Huncovce (ďalej len „prevádzkový poriadok“) upravuje:

a) pravidlá správania sa detí a ďalších fyzických osôb a právnických osôb,

b) práva a povinnosti prevádzkovateľa,

c) zásady inštalácie, kontroly a údržby zariadení detských ihrísk,

d) práva a povinnosti dozoru nad deťmi,

e) zásady bezpečnosti osôb a zodpovednosť za spôsobené škody a úrazy.

**Článok 2**

**Vymedzenie základných pojmov**

Na účely tohto prevádzkového poriadku sa rozumie, že **detské ihrisko** je areál určený pre hry, šport a rekreáciu detí. Hracie prvky a športové zariadenia môžu využívať len deti vo veku do 14 rokov. Zoznam hracích prvkov: vahadlová hojdačka, reťazové hojdačky, lanová pyramída.

**Vyučovanie** je čas pobytu žiaka v škole určený rozvrhom hodín jednotlivých dní.

**Článok 3**

**Prevádzkovateľ**

Prevádzkovateľom detského ihriska je Základná škola, Školská 212/19, Huncovce (ďalej len „prevádzkovateľ“). Prevádzkovateľ zabezpečuje prevádzkovú kontrolu, bežnú údržbu vrátane kosenia zelene a prijíma pripomienky a podnety.

**Článok 4**

**Pravidlá správania sa na detskom ihrisku**

Detské ihrisko je miestom verejným a verejnosti prístupným v čase mimo školského vyučovania. Školský areál slúži deťom a žiakom školy v pracovných dňoch v čase **od 7,30 do 15, 30 h.** Je určené pre oddych, rozvoj duševnej a fyzickej aktivity za podmienok uvedených v tomto prevádzkovom poriadku.

**Povinnosti návštevníkov :**

1. Návštevník detského ihriska je povinný dodržiavať Prevádzkový poriadok a musí sa správať tak, aby jeho konanie neviedlo k ničeniu zariadení, znečisťovaniu priestoru a neohrozoval svojím správaním ostatných návštevníkov detského ihriska.
2. Žiaci základnej školy v čase školského vyučovania a pobytu v školskom klube vstupujú na detské ihrisko v sprievode učiteľa.
3. Vstup žiakov do priestoru detského ihriska mimo vyučovania je na vlastné riziko a prevádzkovateľ nezodpovedá za vznik úrazu.
4. Za dozor nad deťmi pri využívaní detského ihriska mimo vyučovania je zodpovedný zákonný zástupca dieťaťaalebo osoba ním poverená staršia ako 18 rokov .
5. Dozor je povinný:

a) presvedčiť sa pred hrou alebo športovaním detí, či hracie prvky alebo športové zariadenia sú bezpečné a či neohrozia bezpečnosť osôb,

b) upozorniť deti, aby používali bezpečné a nepoškodené hracie prvky a športové zariadenia,

c) upozorniť deti, ak používajú detské ihrisko, hracie prvky a športové zariadenia v rozpore s týmto prevádzkovým poriadkom,

d) upozorniť prevádzkovateľa na nedostatky spojené s prevádzkovaním detského ihriska a domáhať sa odstránenia zistených nedostatkov,

e) dbať, aby deti používali len také hracie prvky alebo športové zariadenia, ktoré sú

primerané ich veku a fyzickej kondícii,

f) dohliadať, či deti používajú hracie prvky a športové zariadenia správne,

g) dohliadať, aby iný účastník používaním hracieho prvku alebo športového zariadenia

neohrozil bezpečnosť jeho dieťaťa,

h) dohliadať, aby hracie prvky a športové zariadenia používalo len toľko detí, na koľko sú konštrukčne vyhotovené,

i) dohliadať, aby deti nevchádzali a nezdržiavali sa v priestore, kde by sa spätným pohybom hracieho prvku alebo športového zariadenia mohla ohroziť ich bezpečnosť.

**Na detskom ihrisku je zakázané:**

1. vykonávať činnosti, ktoré obmedzujú a vyrušujú ostatných návštevníkov detského ihriska alebo užívateľov okolitých domov, najmä krikom, búchaním alebo hlasným púšťaním reprodukovanej hudby,
2. používať oplzlé slová a nadávky,
3. podávať, požívať a propagovať alkoholické nápoje, omamné a psychotropné látky,
4. fajčiť a propagovať tabakové výrobky,
5. prespávať,
6. používať zábavnú pyrotechniku a zakladať oheň,
7. používať poškodené hracie prvky, športové zariadenia, rekreačné plochy a zariadenia určené na sedenie,
8. poškodzovať hracie prvky a športové zariadenia,
9. znečisťovať areál,
10. dospelým osobám sedieť na hracích prvkoch, športových zariadeniach alebo ich používať,
11. vchádzať a zdržovať sa v areáli detského ihriska pod vplyvom alkoholu alebo iných

omamných látok,

1. vnášať do areálu detského ihriska ostré a sklenené predmety, a ďalšie predmety, ktoré by mohli spôsobiť ujmu na zdraví,
2. vodiť a vpúšťať do areálu detského ihriska psov, mačky a iné zvieratá,

**Článok 5**

**Inštalácia, kontrola a údržba hracích prvkov a športových zariadení**

1. Inštalácia hracích prvkov a športových zariadení sa musí vykonať bezpečným spôsobom, podľa návodu výrobcu.
2. Kontrola zariadení a ich častí sa musí vykonávať podľa návodu výrobcu minimálne

v intervaloch podľa pokynov výrobcu. Kontrolou sa rozumie:

1. **bežná vizuálna kontrola**, ktorá umožňuje rozpoznať výrazné zdroje ohrozenia spôsobené vandalizmom alebo poveternostnými vplyvmi, napr. prítomnosť rozbitých fliaš, nečistôt, predmetov s ostrými hranami, taktiež chýbajúcich súčastí hracích prvkov a športových zariadení, ich nadmerného opotrebovania, narušenú stabilitu športových zariadení, nefunkčnosť hracích prvkov, porušenosť bezpečnostných náterov, doskočiska a pod., a vykonáva ju každý deň školník
2. **prevádzková kontrola** zameraná na overenie funkcie a stability hracích prvkov a športových zariadení, a to najmä z hľadiska opotrebovania, sa vykonáva podľa plánu prevádzkovej kontroly, ktorý sa schvaľuje na príslušný kalendárny rok,
3. **ročná hlavná kontrola** sa vykonáva dodávateľom hracích prvkov a športových zariadení s cieľom zistiť celkovú úroveň bezpečnosti ihriska a to minimálne 1 krát ročne
4. Cieľom kontrol je bezpečnosť prevádzky ihriska a predchádzanie úrazov.
5. Nedostatky, ktoré vznikli a ktoré ohrozujú bezpečnosť, sa musia bezodkladne odstrániť. Ak to nie je možné, treba zariadenie zabezpečiť tak, aby sa nemohlo používať, napríklad umiestniť zábranu alebo odmontovať časti, ktoré sú poškodené. Zariadenie, ktoré nespĺňa požiadavky na bezpečnosť je potrebné označiť tabuľkou „ZÁKAZ POUŽÍVAŤ“. Za označenie je zodpovedný správca detského ihriska, ktorý označenie zabezpečí neodkladne po zistení takejto skutočnosti.

**Článok 6**

**Bezpečnosť osôb a zodpovednosť za spôsobené škody a úrazy**

1. V záujme bezpečnosti osôb na detskom ihrisku:

a) nikto, okrem prevádzkovateľa a nim určených osôb, nesmie zasahovať, upravovať a opravovať hracie alebo športové zariadenie,

b) je zakázané používať poškodené hracie alebo športové zariadenia

2. Za bezpečnosť detí zodpovedá ich dozor.

3. V prípade úrazu, dozor bezodkladne nahlási informácie o úraze prevádzkovateľovi, ktorý s ním spíše záznam, ktorý slúži ako podklad pre riešenie škody a ako podnet ku skvalitňovaniu vybavenosti detského ihriska.

4. V prípade ohrozenia života, zdravia, majetku a bezpečnosti návštevníkov detského ihriska, každý je oprávnený volať bezplatné tiesňové volania

číslo 112 - integrovaný záchranný systém,

číslo 158 - štátna polícia

5. Za škody vzniknuté nedodržiavaním ustanovení prevádzkového poriadku a všeobecných bezpečnostných pravidiel zodpovedá osoba porušujúca tieto pravidlá alebo jej zákonný zástupca.

**Článok 7**

**Sankcie**

1. Pri preukázanom poškodení majetku bude voči osobe, ktorá škodu spôsobila, resp. jej

zákonnému zástupcovi, uplatnená náhrada škody v zmysle platných zákonných ustanovení.

Mgr. Lucia Troppová

riaditeľka školy

V Huncovciach 01.06.2018